La maison kabyle art et organisation spatiale et conception (cas village AIT EL KAID)
Date2016-10
Author
MEZIANI, Fatma
MESSAOUDI, Zahwa
MetadataShow full item record
Abstract
Leqbayel zedɣen deg yexxamen neɣ iɛcciwen, tura bennun daɣen lebruj. Aɛecciw xeddment s-ibudiden tcuddun-t s ugeṭṭum, ttseqqifen-t s udles,s wummad neɣ s yeɣlel.iɛecciwen-agi, i ten-izedɣen ala igellilen. Mi ara yebɣu walbaɛd ad yebnu axxam, ad iṛuḥ ad yesali adɣaɣ, syen akin ad iheggi isulas, d tigejda, tafeggagt d lqarmud , mi sulin lsas ad bnun leḥyuḍ s udɣaɣ akked texmirt,s yen-akkin ad tseqfen s isulas akked uɣanim imir ad as-ren lqermud. Axxam n leqbayel yebḍa ɣef sin: taqaɛet neɣ tiɣerɣet d udaynin, adaynin i lmal ma d taqaɛet i lɛibad: deg-s i gganen, i tetten , isewwayen. Taqaɛet tebna s ljir, adaynin yebna s ublaḍ, s nnig u daynin tettili taɛrict i seqfen s uncir tedduri s ikufan i yellan ɣef udekkan. taɛrict ganen deg-s lwacul di ccetwa ma d tadekkant, tikwal gganen fell-as medden deg wuzal di lwaqt n wuzɣal. Tadekkant d yiwet n tseddart ifarqen adaynin akked tqaɛet ; di tqaɛet ,ljiha iqublen adaynin, bennun yiwen n lḥiḍ d awezlan am tseddart isenned ɣer tecraft n ufella qqaren-as adekkana. Adekkan-nni fell-as i srusun igrewajen: lehwal n nwal akked tteftilt tameddit.Ad d-tenaf daghen iseɛɛu tixnacin I deg ttajan tuggi, ɣer ljiha n tesga ger udekkan d tdekkant tettili yiwet n tseddart d tahrawant ara yawin agertil s litteɛ i waken tilawin ad afen-t imanenesent deg zeṭṭa. Axxam n leqvayel iseɛɛu yiwen n ṭṭaq yessuffuɣ dexxan yerna yettak-d tafat ɣer teɛrict yettilin di tecreft. ɣer tama ufella anaf lkanun yeɣzen di lqaɛa tama udekan s-ufella-s i ssebbayen lqut ; axxam n leqbayel iseɛɛu yiwet ar snat n tewwura, seddaw-as tettili tzulixt i yessuffuɣen aman ɣer barra. abrah amecttuh yettilin deffir n wexxam anda tillint tikwal lemjara ma seg ubraḥ akin tettili tewwurt nniden imi qqaren tawwurt n wufrag qqaren-as aseqif. D tin id d-yessufughen ɣer lḥara. lḥara d ixxamen yecrek yiwen webraḥ yesɛan yiwet n tewwurt yesufuɣen ɣer ubrid , abrid yesufuɣ ɣer uzrib yettilin ger yexxamen i yettawin ɣer wennar anda yella ljamaɛ. anda tɣimin at taddart
fra_Latn ron_Latn eng_Latn ita_Latn ind_Latn eng_Latn shn_Mymr kab_Latn